
24-TA-1521: Noteikumu projekts (Jauns)
Atbalsta programmas noteikumi uzņēmējdarbības zaļināšanai, atjaunīgo energoresursu izmantošanai un energoefektivitātes paaugstināšanai.
TA saskaņojamie dokumenti
Noteikumu projekts 3.0
Anotācija (ex-ante) 3.0
MK sēdes protokollēmuma projekts 3.0
Atzinuma sniedzējs
Tieslietu ministrija
Atzinums iesniegts
06.02.2025.
Atzinuma sniegšanas termiņš
06.02.2025.
Saskaņošanas rezultāts
Saskaņots ar priekšlikumiem
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu projekts
16. Sabiedrības "Altum" lēmums par aizdevuma vai garantijas piešķiršanu un kapitāla atlaides piemērošanu ir uzskatāms par lēmumu, kas ir pieņemts privāttiesību jomā.
	Priekšlikums
Lūdzam svītrot noteikumu projekta 16. punktu, jo tam nav juridiskas slodzes. Turklāt gadījumā, ja attiecīgais lēmums faktiski atbilst administratīvā akta pazīmēm, tas atbilstoši Administratīvā procesa likumam būs novērtējams kā administratīvais akts, jo ar Ministru kabineta noteikumiem nevar precizēt (skaidrot) administratīvā akta pazīmes.
Piedāvātā redakcija
-
	Viesturs Blūmentāls (TM)

	2.
	Noteikumu projekts
20.1. tas atbilst atbilstoši šo noteikumu 17. punktā minētajiem nosacījumiem;
	Priekšlikums
Lūdzam redakcionāli precizēt, svītrojot vārdu "atbilstoši".
Piedāvātā redakcija
-
	Viesturs Blūmentāls (TM)

	3.
	Noteikumu projekts
81.1.1. atbalsta pieteikums atbilst Komisijas regulas Nr. 651/2014 6. panta 2. punktā ietvertajām prasībām par pieteikumā iekļaujamo informāciju un ir iesniegts pirms darbu sākšanas projektā. Ja darbi pie projekta ir uzsākti pirms atbalsta pieteikumu iesniegšanas, viss projekts ir noraidāms;
	Priekšlikums
Lūdzam vārdus "viss projekts ir noraidāms" aizstāt ar norādi, ka atbalsta pieteikums ir noraidāms vai visas projekta izmaksas nav attiecināmas, ievērojot, ka noraidīt var vienīgi atbalsta pieteikumu (nav arī saprotams, kā var noraidīt projektu, ja atbalsts ir piešķirts).
Piedāvātā redakcija
-
	Viesturs Blūmentāls (TM)

	4.
	Noteikumu projekts
81.2. saimnieciskās darbības veicējs apliecina, ka tas nav veicis un neveiks Komisijas regulas Nr. 651/2014 14. panta 16. punktā norādītās darbības, kuras definētas Komisijas regulas Nr. 651/2014 2. panta 61.a punktā.
	Priekšlikums
Lūdzam svītrot norādi "kuras definētas Komisijas regulas Nr. 651/2014 2. panta 61.a punktā", jo tā nav nepieciešama.
Piedāvātā redakcija
-
	Viesturs Blūmentāls (TM)

	5.
	Noteikumu projekts
87. Atbalsts, kas sniegts saskaņā ar Eiropas Komisijas regulu Nr. 651/2014 38.a pantu, nepārsniedz paziņošanas robežvērtības nosacījumu izpildes ievērošanu atbalsta pretendentam, tai skaitā saistīto uzņēmumu grupas līmenī, katra projekta ietvaros, par kuru noslēgts atbalsta līgums, kas ir atrunātas Eiropas Komisijas regulas Nr. 651/2014 4. panta "sc" apakšpunktā.
	Priekšlikums
Lūdzam redakcionāli precizēt noteikumu projekta 87. punktu ("atbalsts (..) nepārsniedz (..) nosacījumu izpildes ievērošanu (..)").
Piedāvātā redakcija
-
	Viesturs Blūmentāls (TM)

	6.
	Noteikumu projekts
87. Atbalsts, kas sniegts saskaņā ar Eiropas Komisijas regulu Nr. 651/2014 38.a pantu, nepārsniedz paziņošanas robežvērtības nosacījumu izpildes ievērošanu atbalsta pretendentam, tai skaitā saistīto uzņēmumu grupas līmenī, katra projekta ietvaros, par kuru noslēgts atbalsta līgums, kas ir atrunātas Eiropas Komisijas regulas Nr. 651/2014 4. panta "sc" apakšpunktā.
	Priekšlikums
Aicinām noteikumu projekta 87. punktu sadalīt daļās (vairākos teikumos), izvairoties no vairākkārtēju palīgteikumu izmantošanas. Norādām, ka šobrīd attiecīgā norma ir grūti uztverama.
Piedāvātā redakcija
-
	Viesturs Blūmentāls (TM)



